CELEX: 31984D0096
Language: el
Date: 1984-02-10 00:00:00
Title: 84/96/ΕΟΚ: Απόφαση της Επιτροπής της 10ης Φεβρουαρίου 1984 για τροποποίηση της απόφασης 83/78/ΕΟΚ που επιτρέπει σε ορισμένα κράτη μέλη να παρεκκλίνουν από ορισμένες διατάξεις της οδηγίας 77/93/ΕΟΚ του Συμβουλίου όσον αφορά το ξύλο βελανιδιάς καταγωγής Ηνωμένων Πολιτειών Αμερικής (Τα κείμενα στην γαλλική, γερμανική, ιταλική, ολλανδική και δανική γλώσσα είναι τα μόνα αυθεντικά)

Avis juridique important

|

31984D0096

84/96/ΕΟΚ: Απόφαση της Επιτροπής της 10ης Φεβρουαρίου 1984 για τροποποίηση της απόφασης 83/78/ΕΟΚ που επιτρέπει σε ορισμένα κράτη μέλη να παρεκκλίνουν από ορισμένες διατάξεις της οδηγίας 77/93/ΕΟΚ του Συμβουλίου όσον αφορά το ξύλο βελανιδιάς καταγωγής Ηνωμένων Πολιτειών Αμερικής (Τα κείμενα στην γαλλική, γερμανική, ιταλική, ολλανδική και δανική γλώσσα είναι τα μόνα αυθεντικά)  

Επίσημη Εφημερίδα αριθ. L 051 της 22/02/1984 σ. 0021 - 0021 Ισπανική ειδική έκδοση: Κεφάλαιο 03 τόμος 29 σ. 0304  Πορτογαλική ειδική έκδοση : Κεφάλαιο 03 τόμος 29 σ. 0304 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Φεβρουαρίου 1984  για τροποποίηση της απόφασης 83/78/ΕΟΚ που επιτρέπει σε ορισμένα κράτη μέλη να παρεκκλίνουν από ορισμένες διατάξεις της οδηγίας 77/93/ΕΟΚ του Συμβουλίου όσον αφορά το ξύλο βελανιδιάς καταγωγής Ηνωμένων Πολιτειών Αμερικής  (Τα κείμενα στη δανική, γερμανική, γαλλική, ιταλική και ολλανδική γλώσσα είναι τα μόνα αυθεντικά)  (84/96/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 για τα προστατευτικά μέτρα εναντίον της εισαγωγής στα κράτη μέλη επιβλαβών οργανισμών για τα φυτά και τα φυτικά προϊόντα (1), όπως τροποποιήθηκε τελευταία από την οδηγία 81/7/ΕΟΚ (2),  την απόφαση 83/78/ΕΟΚ της Επιτροπής, και ιδίως το άρθρο 1 παράγραφος 2 στοιχείο β) τελευταία πρόταση,  Εκτιμώντας:  ότι με το φυτοϋγειονομικό καθεστώς της Κοινότητας επετράπη σε ορισμένα κράτη μέλη, με την απόφαση 83/78/ΕΟΚ (3), να παρεκκλίνουν από ορισμένες διατάξεις της οδηγίας που προαναφέρθηκε σχετικά με την ξυλεία δρυός καταγωγής Ηνωμένων Πολιτειών Αμερικής, υπό ορισμένες τεχνικές προϋποθέσεις·  ότι η Γαλλική Δημοκρατία ζήτησε να επεκτείνει τον κατάλογο των λιμένων εκφορτώσεως, επιθυμώντας να προστεθεί το λιμάνι της Μασσαλίας·  ότι έγινε διαβούλευση με τα κράτη μέλη για τα μέτρα που προβλέπονται σ' αυτή την απόφαση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 1 παράγραφος 2 στοιχείο β) της απόφασης 83/78/ΕΟΚ, στον κατάλογο των λιμένων εκφορτώσεως προστίθεται η «Μασσαλία» μετά το «Λιβόρνο».  Άρθρο 2  Η παρούσα απόφαση απευθύνεται στο Βασίλειο του Βελγίου, στο Βασίλειο της Δανίας, στην Ομοσπονδιακή Δημοκρατία της Γερμανίας, στη Γαλλική Δημοκρατία, στην Ιταλική Δημοκρατία, στο Μεγάλο Δουκάτο του Λουξεμβούργου και στο Βασίλειο των Κάτω Χωρών.  Βρυξέλλες, 10 Φεβρουαρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 14 της 16. 1. 1981, σ. 23.  (3) ΕΕ αριθ. L 51 της 24. 2. 1983, σ. 42.